Qozog‘istonning Turkiston shahriga O‘zbekiston jo‘natgan insonparvarlik yordami yetib keldi. Foto: Tengrinews.kz Bu haqda Turkiston viloyatining kommunikatsiyalar xizmati xabar qildi. O‘zbekistondan Turkistonga 3 ta yuk mashinasida 150 mingta tibbiy niqob, 2500 ta himoya kiyimi, 150 mingta tibbiy qo‘lqop, 1000 ta termometr va 440 ta koyka yetkazilgan. Ta’kidlanishicha, ushbu yordam Turkiston viloyatidagi tibbiy muassasalar o‘rtasida taqsimlanadi.